  Туспуктэм: vk.com (Красногорский район) Майя Бывальцева 9-тӥ инвожое Красногорск ёросысь депутатъёслэн кенешсылэн азьвыл чакламтэ сессиез ортчиз. Отын муниципал округлы тӧрое Дмитрий Клабуковез бырйизы. Со сярысь ёрослэн нимлыко сайтаз ивортӥзы. Краснгорск ёрослы тӧроез быръёнъя вожвылъяськонын кык кандидатъёсты куара сётонэ ӵектӥзы. Со Красногорск черкогуртысь тылпу кысонъя 36 номеро частьлэн кивалтӥсезлэн воштӥсез Дмитрий Клабуков (вордскемын 1983-тӥ арын Красногорскн) но Юкаменск ёросысь администрацилэн тӧроезлэн лэсьтӥськонъя но коммунальной возёсъя воштӥсез Дамир Касимов (вордскемын 1980-тӥ арын). Ватсалом, ёрослэн азьвыл тӧроез Владимир Корепанов ужысьтыз 2022-т арын южтолэзе кошкиз. Та лырозь солэсь ужзэ ёрос администрацилэн тӧроезлэн нырысетӥ воштӥсез Наталья Чернышова быдэсъяз. Тегъёс: Удмуртия Красногорск быръёнъёс кивалтӥсьёс  